open-index/open-wikipedia-markdown huggingface dataset:
Lobuche (Nepál)

**Lobuche** (alebo **Lobuje**) je malá osada neďaleko Mount Everestu v regióne Khumbu v Nepále. Podľa sčítania obyvateľstva z roku 2011 má Lobuche 86 stálych obyvateľov a 24 miestnych domácností. Je to jedna z posledných zastávok na prenocovanie s ubytovaním na „ceste do základného tábora“, túre, ktorú horolezci absolvujú na ceste do Základného tábora Everestu (juh) pri pokuse o výstup na Everest štandardnou juhovýchodnou trasou. Je to tiež obľúbená zastávka medzi turistami v oblasti. Odtiaľ môžu dokončiť trasu do Základného tábora Everestu alebo sa zastaviť v Gorak Shep, poslednej zastávke s ubytovaním na trase, a vyliezť na neďaleký vrchol Kala Patthar (), ktorý ponúka vzácny pohľad na vrchol Everestu. Avšak kvôli tvaru Everestu a jeho okolia nie je jeho vrchol viditeľný zo základného tábora.

Lobuche, v nadmorskej výške približne okolo 4 940 metrov, leží asi 150 kilometrov východne od hlavného mesta Nepálu Káthmandu. Nachádza sa blízko úpätia ľadovca Khumbu, približne 8,5 km juhozápadne od základného tábora Everestu. Zdieľa svoj názov s niekoľkými vrcholmi v oblasti: Lobuche ďaleký východ, Lobuche východ a Lobuche západ (samostatný vrch ďalej na západ). Labuche Kang (niekedy písaný Lobuche Kang) sa nenachádza v Nepále, ale v Tibete.

Lobuche je každoročne v apríli obzvlášť rušným miestom, pretože cez Lobuche prechádzajú stovky nosičov a Šerpov z regiónu na ceste do základného tábora. Mnohí z nich tiež prevážajú zásoby pomocou jakov alebo iných prostriedkov pre rôznych horolezcov a expedície, ktorí tiež cestujú po chodníku v rámci príprav na jarnú horolezeckú sezónu na Everest v máji.

Ubytovanie v Lobuche je známe svojou jednoduchosťou, pozostáva prevažne z kamenných chatrčí so spoločnými poschodovými izbami. V posledných rokoch pribudlo niekoľko modernejších zariadení a vybavenia vrátane siedmich chatiek s 200 dvojlôžkovými izbami. Niektoré chatky poskytujú internet a kyslíkové služby.

## Referencie

## Iné projekty

## Zdroj

Kategória:Turistika v Nepále
Kategória:Sídla v Nepále
Pyramiden

**Pyramiden** (; doslova „Pyramída“) je opustené sídlo na nórskom súostroví Svalbard (Špicbergy), ktoré sa stalo turistickou destináciou.

Leží na úpätí vrchu Billefjorden na ostrove Západný Špicberg. Pomenované je podľa pyramídovitého tvaru kopca, ktorý susedí s mestom.

Pyramiden bola založená Švédskom v roku 1910. V roku 1927 predaná Sovietskemu zväzu, ktoré v oblasti ťažilo uhlie. V dobe najväčšieho rozmachu mala obec viac než 1000 obyvateľov. V roku 1998 tu bola ťažba ukončená. Rýchla evakuácia mesta spôsobila, že väčšina osady zostala zachovaná v pôvodnom stave. Osada je z veľkej časti opustená, pričom väčšina jej infraštruktúry a budov je stále na svojom mieste, hlavne vďaka faktu, že chladné podnebie zachovalo veľkú časť infraštruktúry a vybavenia.

Od roku 2007 sa vynakladá úsilie na to, aby sa stala turistickou atrakciou. V roku 2013 bol zrekonštruovaný a znovu otvorený miestny hotel. V lete tu žije šesť správcov. Po roku 2022 sa Rusko snaží obnoviť miestnu infraštruktúru a deklarovalo snahy vybudovať tu vedecké centrum pre výskum polárnych oblastí.

## Referencie

## Iné projekty

Kategória:Svalbard
Kategória:Zaniknuté sídla v Nórsku
Komorová tekutina

**Komorová tekutina** je filtrát krvnej plazmy, ktorá udržuje tvar očného bulbu, vzájomnú polohu rohovky, šošovky a sietnice. Tlak komorovej tekutiny vo vnútri oka je 2,0 až 2,9 kPa; resp. 15 až 22&nbsp;mmHg.  Meria sa pomocou tonometra, technikou, ktorá sa nazýva tonometria. Pacient sa pri vyšetrení pozerá na zelený bod vo vnútri prístroja a po časovom intervale je na povrch oka vyslaný vzdušný lúč. Zvýšený vnútroočný tlak vedie na zelený zákal (odborne glaukóm), pretože komorová tekutina neprimerane tlačí na cievy v sietnici, znižuje prietok krvi sietnicou a spôsobuje ischemický zánik buniek sietnice. Glaukóm sa lieči antiglaukomatikami, ktoré znižujú tvorbu komorovej tekutiny alebo pomáhajú úniku komorovej tekutiny z oka, čím sa znižuje vnútroočný tlak. 

Komorová tekutina je tvorená epitelovými bunkami v priestore medzi dúhovkou a závesom šošovky, obmýva šošovku a prechádza otvorom zornice do priestoru medzi dúhovkou a rohovkou. Komorová tekutina sa vstrebáva v mieste spojenia dúhovky a rohovky. Tlak komorovej tekutiny (vnútroočný tlak) závisí na pomere tvorby a resorpcie komorovej tekutiny. Zvýšený vnútroočný tlak ne daný najmä zníženou resopciou komorovej tekutiny. 

## Referencie

Kategória:Oftalmológia
Kategória:Anatómia oka
Astigmatizmus (medicína)

náhľad|Následkom nesprávneho zakrivenia šošovky sa lúče svetla na sietnici lámu inak ako by sa mali a nespájajú sa v jednom bode na sietnici.
**Astigmatizmus** je vrodené ochorenie oka, ktoré postihuje šošovku, ktorá má chybu v zakrivení prednej plochy. U zdravej šošovky je zakrivenie vo vodorovnej aj zvislej osi rovnaké. Dôsledkom je, že pacient vidí bodové svetelné zdroje ako čiarky, resp. hviezdičky. Táto porucha zrakovej ostrosti sa rieši pomocou cylindrických skiel okuliarov.

## Referencie

Kategória:Choroby oka
Kategória:Videnie
Analóg (chémia)

**Analóg** alebo **štrukturálny analóg** je v chémii taká chemická látka, ktorá má podobný charakter a štruktúru ako predlohová látka. Využíva sa najmä v medicínskej chémii na návrh a dizajn nových liečiv založený na už existujúcich liečivách, prípadne prírodných látkach, resp. látkach existujúcich v organizme. Analógy sú teda liečivá, ktoré majú vylepšené farmakokinetické alebo farmakodynamické vlastnosti oproti už existujúcim liečivám, prírodným látkam, resp. látkam existujúcich v organizme. Existujú napríklad analógy prostaglandínov, ktoré sa používajú na terapiu glaukómu. Prostaglandíny sú chemické látky so signálnou funkciou v organizme, ktoré majú však krátky biologický polčas, lebo sa rýchlo rozkladajú. Úlohou medicinálnych chemickov bolo teda pripraviť látky s rovnakou funkciou v organizme, ale s predĺženým účinkom, čo uľahšuje a umožňuje podávanie týchto látok ako liečiv.

Podľa chemickej zmeny vykonanej na predlohovej látke sa rozlišuje osem typov analógie:

# hydrogenácia a dehydrogenácia - zavádzanie násobných väzieb alebo aromatických systémov, resp. ich transformácia na nasýtené systémy,
# alkylová analógia - zavádzanie alkylov, cykloalkylov alebo alkoxyskupín do molekuly náhradou vodíka alebo iného alkylu,
# radikálová analógia - náhrada vodíka alebo alkylu arylom alebo naopak, resp. zámena arylu za heteroaryl,
# izostéria - náhrada atómov alebo skupín kvalitatívne iným atómov alebo skupinou,
# analógia funkčných skupín - ide o výmenu funkčných skupín, ktoré nie sú navzájom izostérne, napríklad náhrada esterovej funkcie (v prokaíne) za ketónovú skupinu (v propipokaíne), resp. za éterovú funkciu (v pramokaíne), resp. za amidovú skupinu (v lidokaíne), prípadne za karbamátovú funkciu (v heptakaíne),
# analógia kruhov - ide o tvorbu cyklov zavádzaním chemických väzieb medzi atómami, ktoré neboli predtým spojené chemickou väzbou alebo naopak, otváranie cyklov prerušovaním chemických väzieb,
# modely - ako model označujeme chemickú látku, ktorá obsahuje farmakofór prírodnej látky, ale má výrazne jednoduchšiu chemickú štruktúru. Od kokaínu boli odvodené modely ako je prokaín, lidokaín, eukaín, amylokaín. 
# zdvojenie molekúl - ide o prepojenie dvoch liečiv s rovnakým alebo rôznym farmakodynamickým princípom, prípradne o zdvojenie tvoch molekúl rovnakej látky.

Súbor:Kokain - Cocaine.svg|kokaín
Súbor:Procaine.svg|prokaín
Súbor:Alpha-Eucaine.svg|α-eukaín
Súbor:Amylocaine.svg|amylokaín
Súbor:Lidocaine Structure.png|lidokaín


## Referencie

Kategória:Chemické názvoslovie
Kategória:Organická chémia
Kategória:Chemické zlúčeniny
Kategória:Farmakológia
Prostaglandín

[náhľad|prostaglandín H<sub>2</sub> vznikajúci z [Kyselina arachidónová|arachidonátu pôsobením enzýmu cyklooxygenáza]]
**Prostaglandín** je eikozanoid so signálnou funkciou, ktorý pôsobí autokrinne a parakrinne, nespôsobí však endokrinne. Prostaglandíny boli objavené v prostate, odtiaľ získali svoj názov. Prostaglandíny vznikajú biosyntézou z dvadsaťuhlíkatej nenasýtenej karboxylovej kyseliny arachidónovej pôsobením enzýmu cyklooxygenáza. Syntéza prostaglandínov môže byť inhibovaná inhibítormi cyklooxygenázy, akými sú nesteroidné protizápalové liečivá (ibuprofén, diklofenak, paracetamol, flurbiprofén, naproxén) alebo selektívnymi inhibítormi cyklooxygenázy II (koxiby). 

## Referencie

Kategória:Hormóny
Kategória:Lipidy
Kategória:Karboxylové kyseliny
Koruna cisárovnej Eugénie

náhľad|Koruna cisárovnej Eugénie
**Koruna cisárovnej Eugénie** je manželská koruna, ktorá bola vyrobená pre Eugéniu de Montijo, cisárovnú a manželku Napoleona III., francúzskeho cisára. Hoci ani ona, ani jej manžel nemali korunovačný obrad, koruna bola pre ňu špeciálne vytvorená pri príležitosti Svetovej výstavy v Paríži v roku 1855. Zlatá koruna je osadená diamantmi a smaragdmi s motívmi orlov a paliet a na vrchu je zakončená modelom zemegule.

V rovnakom období bola pre Napoleona III. vyrobená koruna, ktorá bola známa ako Koruna Napoleona III. Po zvrhnutí jej manžela v roku 1870 po francúzsko-pruskej vojne žili v exile v Chislehurste v Anglicku. Napoleon III. zomrel v januári 1873 a Eugénia v júli 1920.

Väčšinu francúzskych korunovačných klenotov predala Tretia republika v roku 1885, vrátane koruny Napoleona III. Koruna cisárovnej Eugénie však bola vrátená bývalej cisárovnej, ktorá ju odkázala princeznej Marie-Clotilde Bonaparte. Následne sa v roku 1988 dostala do aukcie, po ktorej ju Roberto Polo daroval múzeu Louvre v Paríži. Tam bola vystavená do 19. októbra 2025, keď bola ukradnutá pri lúpeži v Louvri v roku 2025. Poškodená koruna bola nájdená v ten istý deň na ulici neďaleko Louvru.

## Referencie

## Iné projekty

## Zdroj

Kategória:Koruny
Kategória:Korunovačné klenoty
Kategória:Vzniklo v 1855
Eikozanoid

[náhľad|[Kyselina arachidónová, prekurzor všetkých eikozanoidov]]
**Eikozanoid** je signálna molekula pôsobiaca v mieste sekrécie na bunku, ktorá ju vylúčila (autokrinná signalizácia) a tiež na okolité bunky (parakrinná signalizácia). Eikozanoidy nie sú hormóny, pretože nie sú vylučované do krvného obehu a nespliehajú sa na transport krvou k cieľovým orgánom. Eikozanoidy sú syntetizované takmer všetkými somatickými bunkami a nie špecializovanými endokrinnými žľazami.

Sú to deriváty kyseliny arachidónovej, ktorá podlieha buď reakcii katalyzovanej cyklooxygenázou (cyklooxygenázová dráha) za vzniku prostanoidov alebo reakcii katalyzovanej lipooxygenázou za vzniku leukotriénov (lipooxygenázová dráha). Prostanoidy sa ďalej delia na prostaglandíny, prostacyklíny a tromboxány. 

Eikozanoidy sa označujú trojpísmenovou skratkou, kde prvé dve písmená označujú skupinu eikozanoidu a tretie písmeno skratky označuje funkčné skupiny viazané na základný skelet molekuly. Číslo písané v dolnom indexe opisuje počet dvojitých väzieb C=C v molekule. U prostaglandínov sa cyklopentánový kruh považuje za rovinu a substituenty na rovnakých stranách roviny sa označujú gréckym písmenom β a substituenty na rôznych stranách roviny sa označujú gréckym písmenom α. Ide o analógiu ku anomérii na sacharidoch.

## Referencie

## Pozri aj
* Cyklooxygenáza
* Lipooxygenáza
* Prostaglandín
* Tromboxán
* Leukotrién
* Prostacyklín

Kategória:Hormóny
Kategória:Lipidy
Kvalifikácia na Majstrovstvá Európy vo futbale žien 2009

**Kvalifikácia na Majstrovstvá Európy vo futbale žien 2009** bola futbalová súťaž, ktorá určila 11 tímov, ktoré sa spolu s Fínsko ako usporiadateľskou krajinou zúčastnia Majstrovstiev Európy 2009.

## Predkolo
20 tímov bolo rozdelených do 5 skupín po 4 tímy. 5 víťazných tímov zo skupín po stúpili do skupinovej fázy kvalifikácie.

### Skupina A1

### Skupina A2

### Skupina A3

### Skupina A4

### Skupina A5

## Kvalifikačné kolo
5 víťazných tímov z predkola sa pripojilo k 25 tímov v skupinovom kvalifikačnom kole. 6 víťazných tímov skupín postúpili priamo na finálový turnaj. 6 tímov na druhých miestach a 4 najlepšie tímy na tretích miestach postúpili do play-off.

### Skupina 1

Zdroj.

### Skupina 2

Zdroj.

### Skupina 3

Zdroj.

### Skupina 4

Zdroj.

### Skupina 5

Zdroj.

### Skupina 6

### Tabuľka tímov na druhých miestach skupín

## Play-off

## Najlepšie strelkyne
**12 gólov**

* Margrét Lára Viðarsdóttir

**11 gólov**

* Natalia Mokshanova

**10 gólov**

* Merete Pedersen

**9 gólov**

* Solveig Gulbrandsen
* Kerstin Garefrekes

**8 gólov**

* Victoria Svensson

**7 gólov**

* Maiken Pape
* Julie Fleeting
* Manon Melis
* Mateja Zver
* Patrizia Panico

## Referencie

## Zdroj

Kategória:Majstrovstvá Európy vo futbale žien
Prechodovec

**Prechodovec** je potok v regióne Zemplín v subregióne Horný Zemplín, na území obce Kolonica v okrese Snina v Prešovskom kraji. Nachádza sa v geomorfologickom celku Vihorlatské vrchy. Ústi do Krušiny. Má dĺžku . Rád toku VIII. 
## Prameň
Vodný tok *Prechodovec* pramení v  v juhozápadnej časti územia obce Kolonica v lesnom extraviláne na severnom svahu lesa a pasienka *Šponárňa* v okrese Snina. 

## Opis toku
Potok *Prechodovec* tečie od prameňa severovýchodným smerom cez lesný extravilán premiešaný pasienkami územím obce Kolonica, ľavým brehom obteká les a pasienok *Ihnátova poľana*, v  priberá ľavostranný bezmenný prítok, v  priberá pravostranný bezmenný prítok pritekajúci zo svahov vrchu a lesa *Kameň* s , ľavým brehom obmýva les a pasienok *Čierťaž* a les a pasienok *Brezníky*, v  v západnej časti územia obce Kolonica ústi do Krušiny tečúcej priamo po obecnej hranici medzi obcami Kolonica a Stakčín, ako jej pravostranný prítok. Krušina ďalej ústi do Cirochy. *Prechodovec* patrí do okresu Snina v Prešovskom kraji. Pramení a preteká na území obce Kolonica a ústi do vodného toku Krušina na obecnej hranici s obcou Stakčín. Patrí do geomorfologického celku Vihorlatské vrchy a do ich geomorfologického podcelku Vihorlat. Vodný tok *Prechodovec* má  dva bezmenné prítoky. 
## Pôvod názvu
Pôvod názvu vodného toku *Prechodovec* súvisí s názvom lúky a poľa *Priechodná* na území susednej obce Stakčín. Cez objekt *Priechodná* preteká vodný tok Krušina, do ktorého je *Prechodovec* zaústený. Toponymum *Priechodná* zrejme súvisí so stredovekými významami slov *prechod = miesto, cez ktoré sa prechádza, priechod; prechodište = miesto určené na prechádzanie, priechod; prechodný = cez ktoré sa prechádza, slúžiaci na prechod; priechod = miesto, ktorým sa prechádza; priechodný = slúži na prechádzanie*. Názov vodného toku *Prechodovec* je súčasťou početnej skupiny jednoslovných názvov v slovenskej toponymii, najmä hydronymii. Názov vodného toku *Prechodovec* bol štandardizovaný v roku 1975. V množine slovenskej hydronymie vodných tokov hydronymum *Prechodovec* je jedinečným hydronymom (október 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky vo Vihorlatských vrchoch
Kategória:Kolonica  
Kategória:Povodie Cirochy
Leukotrién

Leukotrién je eikozanoid, ktorý vzniká lipooxygenázovou dráhou, ktorá začína reakciou katalyzovanou lipooxygenázou pôsobiacou na kyselinu arachidónovú za vzniku hydroperoxyeikozatetraénových kyselín (HPETE), ktoré vo svojej štruktúre obsahujú hydroperoxidovú funkčnú skupinu (-OOH) viazanú na uhlík číslo 5, 12 alebo 15 a podľa polohy tejto funkčnej skupiny sa rozoznávajú izoenzýmy lipooxygenázy: 5-lipooxygenáza, 12-lipooxygenáza a 15-lipooxygenáza. Hydroperoxidové funkčné skupiny podliehajú redukcii na hydroxylové funkčné skupiny za katalýzy peroxidázou, pričom vznikajú príslušné hydroxyeikozaeteraénové kyseliny (HETE), a to 12-HETE a 15-HETE. Hydroperoxidová funkčná skupina  5-HPETE nepodlieha redukcii na hydroxylovú funkciu, ale nukleofilnému ataku dvojitou väzbou medzi uhlíkmi 6 a 7 za vzniku epoxidového cyklu na uhlíkoch 5 a 6. Oxiránový cyklus je potom atakovaný glutatiónom za vzniku LTC4 a ďalším odštiepovaním aminokyselín z ''C''-konca alebo ''N''-konca peptidu vznikajú leukotriény s nižším počtom aminokyselín. Leukotriény vo svojej štruktúre neobsahujú cyklus ako ostatné eikozanoidy, ale majú tri konjugované dvojité väzby, odkiaľ pochádza ich druhá časť názvu -trién. Leukotriény však obsahujú ešte jednu nekonjugovanú dvojitú väzbu, preto majú vo svojej skratke v dolnom indexe číslo 4, ktoré vyjadruje počet dvojitých väzieb v molekule. Leukotriény boli objavené v leukocytoch (bielych krvinkách), odkiaľ pochádza prvá časť ich názvu leuko-. S tým súvisí aj význam leukotriénov, ktoré majú úlohu v imunitnom systéme. Leukotriény sa považujú za súčasť pomaly reagujúcich látok anafylaxie, ktoré sa uvoľňujú pri anafylaktickom šoku zo senzibilizovaných pľúc po imunitnej reakcii. Leukotriény účinkujú už pri subnanomolárnych koncentráciách (10-10&nbsp;M). Sú desaťtisíckrát účinejšie ako histamín pri alergických reakciách. Leukotriény prudko znižujú krvný tlak, zvyšujú vylučovanie hlienu, sú základom anafylaktických šokov a majú význam v patogenéze astmy. V súčasnosti je známych 6 leukotriénov. Tri z nich, označované ako peptidoleukotriény, majú na uhlíku číslo 6 naviazaný zvyšok glutatiónu cez atóm síry. Ide buď o celý glutatión (u leukotriénu C4), resp. iba dve aminokyseliny cysteín a glycín (dipeptid cysteinylglycín) u leukotriénu D4, resp. iba jednu aminokyselinu cysteín u leukotriénu E4. 

## Referencie

Kategória:Lipidy
Kategória:Polyény
Kategória:Imunológia
Zoznam predsedov vlád Japonska

Toto je **zoznam [[predseda vlády|predsedov vlád]] [[Japonsko|Japonska]]**.

V prvom stĺpci (č. V – *číslo vlády*) sú očíslované jednotlivé vládne kabinety, v druhom stĺpci (č. O – *číslo osoby*) sú očíslované jednotlivé osoby. Napríklad Jasuo Fukuda je 58. osobou na čele vlády, no jeho kabinet je už 91. od čias Hirobumi Itóa.

Všetky mená sú uvádzané v slovenskom prepise a podľa západných konvencií, tzn. najprv krstné meno a následne priezvisko.

## Predsedovia vlády v 19. storočí

## Predsedovia vlády v 20. storočí do konca druhej svetovej vojny

## Predsedovia vlády v 20. storočí po druhej svetovej vojne

## Predsedovia vlády v 21. storočí

## Poznámky

## Iné projekty

## Externé odkazy
* Zoznam predchádzajúcich predsedov vlád na webe Úradu predsedu vlády Japonska 

## Zdroj


Japonsko
Kategória:Dejiny Japonska
Predsedovia vlády
Kategória:Politika v Japonsku
3-hydroxy-3-metylglutarylkoenzým A

**3-hydroxy-3-metylglutarylkoenzým A** alebo **3-hydroxy-3-metylglutaryl-CoA**, známy hlavne ako **HMG-CoA**, je intermediát niekoľkých metabolických dráh. Je súčasťou mevalonátovej dráhy syntézy steroidov, ketogenézy, a taktiež produktom rozkladu aminokyselín leucínu, lyzínu a tryptofánu. Objavili ho Minor J. Coon a Bimal Kumar Bachhawat v 50. rokoch 20. storočia na University of Illinois.

## Metabolizmus
### Rozklad leucínu
Počas rozkladu leucínu vzniká HMG-CoA z 3-metylglutakonyl-CoA. Reakciu katalyzuje 3-metylglutakonyl-CoA hydratáza:

: 3-metylglutakonyl-CoA + H2O → HMG-CoA

### Rozklad lyzínu a tryptofánu a vznik počas ketogenézy
Pri rozklade lyzínu a tryptofánu a taktiež počas ketogenézy vzniká HMG-CoA z acetoacetyl-CoA, na ktorý sa viaže acetyl-CoA. Reakciu katalyzuje HMG-CoA syntáza a odstupuje voľný koenzým A:

: acetoacetyl-CoA + acetyl-CoA → HMG-CoA + HS-CoA 

### Následné premeny
Počas ketogenézy a zároveň v oboch vyššie uvedených dráhach sa HMG-CoA nakoniec rozkladá na acetyl-CoA a acetoacetát pôsobením HMG-CoA lyázy:

: HMG-CoA → acetyl-CoA + acetoacetát

### Mevalonátová dráha

HMG-CoA vzniká ako jeden z intermediátov mevalonátovej dráhy. Vzniká z acetoacetyl-CoA pôsobením HMG-CoA syntázy, podobne ako pri rozklade lyzínu a tryptofánu a v ketogenéze. Následne sa HMG-CoA redukuje pomocou NADPH, čím vzniká mevalonát (podľa ktorého je dráha pomenovaná) a voľný koenzým A. Reakciu katalyzuje HMG-CoA reduktáza:

: HMG-CoA + 2 NADPH + 2 H+ → mevalonát + 2 NADP+ + HS-CoA 

Mevalonát následne funguje ako stavebný blok rôznych izoprenoidov, medzi ktoré patrí napríklad cholesterol. HMG-CoA je kľúčovým prekurzorom cholesterolu a jeho premena na mevalonát pomocou HMG-CoA reduktázy je hlavným spôsobom regulácie syntézy cholesterolu. Lieky, ktoré blokujú tento enzým, sa nazývajú statíny a pôsobia ako kompetitívne inhibítory. Patria sem napríklad lovastatín, pravastatín a simvastatín, ktoré boli odvodené z plesní, a syntetický inhibítor atorvastatín.

## Referencie

## Pozri aj
* Steroidogénny enzým

## Zdroj

Kategória:Tioestery koenzýmu A
Kategória:Hydroxykyseliny
Brain rot

náhľad|Ceduľa v austrálskej škole nabádajúca študentov, aby nepoužívali slová, ktoré sú považované za brain rot
**Brain rot**, **brain-rot** alebo **brainrot** () je anglický termín, ktorý označuje predpokladané zhoršenie duševného alebo intelektuálneho stavu človeka, predovšetkým ako dôsledok nevhodného prijímania triviálnych nenáročných informácií. Vyjadruje najmä obavy z prehnaného sledovania online obsahu nízkej kvality na sociálnych sieťach. 

Brain rot sa často spája s nadmerným používaním digitálnych médií, najmä krátkých foriem zábavy (napr. TikTok), čo môže mať vplyv na kognitívne zdravie. Termín sa po prvýkrát objavil v online komunitách generácií Alfa a Z, ale postupne sa rozšíril aj do mainstreamové kultúry.

V roku 2024 bolo slovo *brain rot* oxfordským slovom roka.

## Pôvod a použitie
Výraz *brain rot* má svoje korene dávno pred vznikom internetu. Po prvýkrát bol zaznamenaný v roku 1854, keď jej použil amerického filozofa a spisovateľa Henry David Thoreau vo svojej knihe *[[Walden alebo život v lese]]*. Thoreau v texte kritizoval tendenciu znehodnocovať zložité myšlienky a popisoval ju ako súčasť úpadku duševného a intelektuálneho úsilia. Vo svojej kritike napísal: „Zatiaľ čo sa Anglicko snažia vyliečiť hnilobu zemiakov, nepokúsi sa niekto vyliečiť hnilobu mozgu, ktorá prevláda v oveľa väčšej miere a je fatálnejšia?“  Tento reflektuje obavy z intelektuálnych výrokov hĺbok, ktoré možno nájsť aj v modernom termíne použitia, v súvislosti s internetovou kultúrou a konzumáciou online obsahu.

V roku 2007 ich používatelia Twitteru (dnešný X) využívali k popisu aktivít, ako sú zoznamovacie hry, videohry alebo „vysedávanie na internetu“.  Používanie tohto výrazu na internete postupne narastalo a v roku 2010 zaznamenalo výrazný nárast popularity.  Výraz sa však stal prudko populárnym až v roku 2023, keď sa premenil v internetový mém.

V roku 2024 je termín najčastejšie spojován s digitálnymi návykmi generácie Alfa a krátkymi videami na sociálnych sieťach TikTok, Instagram. Kritici upozorňujú, že táto generácia je „nadmerne položená do online kultúry“. Výrazne sa bežne používa k popisu slovnej zásoby jedincov, ktorá sa skladá iba z internetových stránok a pamäti. Medzi rokmi 2023 a 2024 vzrástlo používanie tohto termínu o 230 %.

## Príklady brainrotu
* 2023 – Skibidi Toilet
* 2025 – taliansky brainrot – napr. Tralalero Tralala, Bombardillo Crocodillo, Tung Tung Tung Sahur, Boneca Ambalabu, Brr Brr Patapim a Ballerina Capuccina.

## Referencie

## Iné projekty

## Zdroj

Kategória:Anglické slová a frázy
Kategória:Internetový slang
Kategória:Internetové mémy
Ústredná komisia pre kontrolu disciplíny Komunistickej strany Číny

**Ústredná komisia pre kontrolu disciplíny Komunistickej strany Číny** (, ) je najvyšší kontrolný orgán Komunistickej strany Číny, ktorého úlohou je dohľad nad dodržiavaním straníckych stanov a pravidiel a boj proti korupcii členov strany.

Komisia je volená zjazdom strany, jej funkčné obdobie je päťročné, má cca 130 členov. Členovia komisie volia jej vedenie – tajomníka, cca 5 – 10 zástupcov tajomníka, generálneho sekretára a cca 20 členov stáleho výboru – ktorých následne potvrdzuje Ústredný výbor Komunistickej strany Číny. Tajomník komisie patrí k najvyšším straníckym predstaviteľom, od roku 1997 býva členom stáleho výboru politbyra.

Komisia úzko spolupracuje so štátnymi kontrolnými a dohľadovými orgánmi, najmä ministerstvom kontroly zriadenom v roku 1987 a roku 2018 reorganizovanom na Štátnu kontrolnú komisiu.

Kontrolnú komisiu ako samostatnú zložku vedenia Komunistickej strany Číny prvýkrát zriadil roku 1927 V. zjazd KS Číny. Pod rôznymi názvami – **ústredná kontrolná komisia** (; 19271928 a 19451949 a 19551969); **ústredná revízna komisia** (; 19281934), **ústredná komisia pre stranícke záležitosti** (; 19341945), **ústredná komisia pre kontrolu disciplíny** (19491955) – pretrvala táto inštitúcia do roku 1969, kedy bola IX. zjazdom zrušená. Obnovená bola ako ústredná komisia pre kontrolu disciplíny roku 1978. Od 80. rokov 20. storočia a najmä v 21. storočí, s tým, ako vedenie strany prikladá väčšiu dôležitosť boju proti korupcii, komisia (i regionálne a miestne kontrolné orgány) získava viac právomocí a nezávislosti na ústrednom výbore (resp. regionálnych a regionálnych výboroch).

## Zoznam tajomníkov Ústrednej komisie pre kontrolu disciplíny

## Referencie

## Zdroj

Kategória:Komunistická strana Číny
Kategória:Politika v Číne
Program Ropa za potraviny

**Program „Ropa za potraviny“** (*Oil-for-Food Programme*) bol humanitárny program Organizácie Spojených národov (OSN), ktorý bol zavedený v roku 1995 a trval do roku 2003. Jeho cieľom bolo umožniť Iraku predávať ropu na medzinárodnom trhu výmenou za základné potraviny, lieky a iné humanitárne potreby pre civilné obyvateľstvo počas sankcií uvalených po invázii Kuvajtu v roku 1990.

## História a pozadie
Po invázii Kuvajtu a následnej vojenskej intervencii v roku 1991 OSN uvalila na Irak prísne ekonomické sankcie. Tieto sankcie mali obmedziť irackú schopnosť financovať vojenské operácie, no zároveň výrazne zasiahli civilné obyvateľstvo, čo vyvolalo medzinárodné obavy o humanitárnu situáciu.

V reakcii na tieto problémy OSN schválila rezolúciu 986, ktorá umožnila zavedenie programu „Ropa za potraviny“. Program umožňoval Iraku predávať obmedzené množstvo ropy a z príjmov financovať dovoz potravín, liekov a ďalších humanitárnych produktov.

## Priebeh a kritika
Program bol v praxi sprevádzaný rozsiahlymi administratívnymi mechanizmami, vrátane monitorovania obchodov a dodávok zo strany OSN. Napriek jeho humanitárnym cieľom sa program stal predmetom kritiky a vyšetrovaní.

Medzinárodné kontroly odhalili, že niektoré iracké vládne orgány a zahraničné firmy manipulovali s programom a dochádzalo ku korupcii, nelegálnym províziám a porušovaniu predpisov OSN. Vyšetrovanie viedlo k reformám systému a posilneniu transparentnosti v podobných humanitárnych programoch.

## Zánik programu
Program „Ropa za potraviny“ bol ukončený v roku 2003 po invázii do Iraku vedenou USA a koalíciou spojencov a po páde režimu Saddáma Husajna.

#### Význam
Program predstavuje dôležitý príklad humanitárnej intervencie v kontexte ekonomických sankcií a zároveň ukazuje zložitosť medzinárodnej kontroly a riziká korupcie pri veľkých humanitárnych programoch.

## Externé odkazy
* UN Office of the Iraq Programme Oil-for-Food

Kategória:Dejiny Iraku
Kategória:OSN
Kategória:Vzniklo v 1995
La Scène

***La Scène*** je štvrtý živý štúdiový album Pierra Bacheleta, ktorý bol vydaný v roku 1991 vydavateľstvom AVREP. Väčšinu skladieb otextoval Jean-Pierre Lang. Celkovo nosič obsahuje 11 skladieb o dĺžke cez 44 minút.

## Skladby

#### Spolupracovníci
* Bernard Levittearanžmány

## Referencie

## Pozri aj
* Zoznam skladieb od Pierra Bacheleta

## Externé odkazy
* La Scène

Kategória:Hudobné albumy z 1991
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Bed rotting

[náhľad|Dve osoby čítajúce na [pohovka|pohovke]]
**Bed rotting** () je stav, keď človek zostáva v posteli dlhší čas alebo celý deň bez toho, aby sa venoval denným aktivitám a domácim prácam. Môže ísť o čas na odpočinok a voľnočasové aktivity, ako je sledovanie televízie, čítanie alebo používanie spotrebičov.

Vo februári 2024 stránka *[[Dictionary.com]]* oznámila, že pridala pojem „bed rotting“ spolu s viac ako 1 700 novými alebo aktualizovanými definíciami, ktoré odrážajú nedávne online trendy. Definuje sa ako „prax trávenia množstva hodín v posteli počas dňa, často s občerstvením alebo elektronickým zariadením, ako dobrovoľný ústup od aktivity alebo stresu“.

náhľad|Osoba používajúca notebook v posteli
Množstvo ľudí, ktorí sa venujú bed rottingu, bežne trávi čas na svojom smartfóne alebo čítaním knihy. Zatiaľ čo niektorí ľudia to používajú ako spôsob, aby sa zotavili z duševnej poruchy a bojovali proti vyhoreniu, bed rotting sa môže zmeniť zo spôsobu odpočinku na vážny problém, ktorý môže viesť k vyhýbaniu sa pobytu vonku, socializácii alebo povinnostiam.

Tento trend získal na sociálnych sieťach, kde používatelia zdieľajú svoje zážitky s „bed rottingom“. Platformy ako TikTok spopularizovali toto správanie prieskumom z roku 2024, ktorý ukázal, že takmer štvrtina opýtaných z generácie Z uviedla, že zostávajú v posteli jeden deň alebo dlhšie, aby si oddýchli alebo používali zariadenia.

## Odozva
Niektorí pozorovatelia tento stav interpretujú ako reakciu na stres a/alebo úzkosť. Weblog *[[Lifehacker]]* opísal bed rotting ako „aspekt JOMO“. „Zatiaľ čo bed rotting môže niektorým ľuďom krátkodobo prospieť, môže byť znepokojujúca, ak trvá dlhšie ako jeden alebo dva dni.“

## Referencie

## Pozri aj
*pokoj na lôžku
*klinofília
*domased
*doomscrolling

## Zdroj

Kategória:Internetový slang
Kategória:Neologizmy
Kategória:Spánok
Kategória:Depresia
Kategória:Anglické slová a frázy
Doomscrolling

[náhľad|Osoba prezerajúca si správy na [smartfóne]]
**Doomscrolling** (doslovne „skrolovanie do záhuby“) alebo **doomsurfing** (doslovne „surfovanie do záhuby“) je činnosť, pri ktorej človek trávi nadmerné množstvo času čítaním alebo sledovaním veľkého množstva obsahu generovaného používateľmi alebo správ, najmä negatívnych správ, na webe a sociálnych sieťach. Tento koncept vznikol okolo roku 2020, najmä v kontexte pandémie ochorenia COVID-19.

Prieskumy a štúdie naznačujú, že doomscrolling prevláda medzi mládežou. Môže sa to považovať za formu poruchy závislosti na internete. V roku 2019 štúdia United States National Academy of Sciences zistila, že doomscrolling môže súvisieť so zhoršením duševného a fyzického zdravia. Uvádza sa množstvo dôvodov, prečo vzniká doomscrolling, vrátane negativity bias, syndrómu FOMO, zvýšenej úzkosti a pokusov o získanie kontroly nad neistotou.

## Referencie

## Pozri aj
* alt-tech
* attention inequality
* kultúra strachu
* enšittifikácia
* hatewatching
* syndróm zlého sveta
* teletabloid
* chronicky online

## Zdroj

Kategória:Internetový slang
Kategória:Anglické slová a frázy
Kategória:Závislosť
Trnovec (prítok Dlhého kanála)

**Trnovec** je vodný tok na Podunajskej rovine na území okresov Šaľa a Nové Zámky. Je pravostranným prítokom Dlhého kanála v povodí rieky Nitra, má dĺžku približne 11,5 km a je tokom V. rádu.

## Priebeh toku
Vodný tok vzniká na severovýchode Podunajskej roviny, v geomorfologickej časti Novozámocké pláňavy, severne od mesta Šaľa, v nadmorskej výške približne  V lokalite Agačárňa, severne od mestskej časti Veča, sa odpája od kanála Zájarčie a tečie rovinatým územím na juhovýchod. Od severovýchodu lemuje intravilán Veče, kde križuje obchvat Šale a lemovaný nesúvislým porastom vyššej vegetácie pokračuje cez Baránok do oblasti Zemianska tabuľa. Z časti Novozámocké pláňavy prechádza do Martovskej mokrade, kde priberá ľavostranný Baťániho jarok a pokračuje chráneným územím Trnovské rameno. Križuje železničnú vlečku do podniku Duslo Šaľa, následne aj cestu II/562 a okrajom intravilánu obce Trnovec nad Váhom vedie na juhovýchod. Na okraji Trnovca križuje cestu I/75 a železničnú trať Bratislava – Štúrovo a pokračuje poľnohospodársky intenzívne využívanou oblasťou cez Konopné. Na dolnom toku vedie okrajom osady Kendereš a v blízkosti železničnej trate sa v nadmorskej výške približne  vlieva ako pravostranný prítok do Dlhého kanála v povodí rieky Nitry.

Trnovec preteká územím okresov Šaľa a Nové Zámky v Nitrianskom kraji a v rámci nich katastrálnym územím obcí Jatov a Trnovec nad Váhom a mesta Šaľa.

## Referencie

## Pozri aj
* Zoznam vodných tokov v povodí Nitry
* Podunajská rovina, Martovská mokraď, Novozámocké pláňavy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky na Podunajskej rovine
Kategória:Povodie Váhu
Kategória:Vodné toky v okrese Šaľa
Kategória:Vodné toky v okrese Nové Zámky
Kategória:Jatov
Kategória:Trnovec nad Váhom
Kategória:Šaľa
Kvalifikácia na Majstrovstvá Európy vo futbale žien 1984

**Kvalifikácia na Majstrovstvá Európy vo futbale žien 1984** sa konala od 18. augusta 1982 do 28. októbra 1983 a určila 4 tímy, ktoré sa zúčastnili Majstrovstvá Európy vo futbale žien 1984.

Tímy boli rozdelené do 4 skupín podľa geografickej polohy: Skupina 1 - severná Európa, Skupina 2 - Veľká Británia a Írsko, Skupina 3 - južná Európa, Skupina 4 - stredná Európa.

Hralo sa systémom každý s každým doma a vonku. Za víťazstvo dostal tím 2 body, za remízu 1 bod. Na finálový turnaj postúpili víťazne tímy skupín.

## Skupina 1

Zdroj.

## Skupina 2

Zdroj.

## Skupina 3

Zdroj.

## Skupina 4

Zdroj.

## Referencie


## Zdroj

Kategória:Majstrovstvá Európy vo futbale žien
Zimozeleň

**Zimozeleň** () je malý rod rastlín ktorý zastupuje trváce byliny z čeľade zimozeleňovité (*Apocynaceae*). Druhy tohto rodu prirodzene rastú od Európy po strednú Áziu.

## Opis
Rod zimozeleň zastupuje trváce byliny alebo polokry. Stonka je bylinná alebo drevnatejúca, na báze  poliehavá.

Listy sú protistojné, jednoduché, celistvookrajové, sediace alebo krátko stopkaté, kožovité, neopadavé, vždyzelené. Prílistky sú redukované alebo chýbajú.

Kvety sú obojpohlavné, päťpočetné, súmerné, jednotlivé, stopkaté, vyrastajúce v pazuchách listov. Kalich  je krátky. Koruna je modrá, svietnikovitá, s úzkou korunnou rúrkou, korunné lupienky sú obrátene vajcovité, skrútené doľava. Tyčiniek je päť. Semenník je vrchný, dvojpuzdrový, so semenami v dvoch radoch, čnelka je pod bliznou terčovito rozšírená.

Plodmi sú valcovité semená.

Na Slovensku bežným druhom je skoro na jar kvitnúca zimozeleň menšia (*Vinca minor*). Našim vzácnym druhom je zimozeleň bylinná (*Vinca herbacea*), ktorá sa považuje za ohrozený taxón a je chránená. Zimozeleň väčšia (*Vinca major*) sa občas pestuje v záhradách, odkiaľ uniká a splaňuje vo voľnej prírode.

## Zoznam druhov
V rámci rodu eviduje databáza semenných rastlín POWO tieto súčasné druhy:
* *[[Vinca difformis]]*  – Azory až Stredomorie.
* *[[Vinca erecta]]*  – stredná Ázia až severovýchodný Afganistan.
* *[[Vinca herbacea]]*  – stredná a juhovýchodná Európa až západná Ázia.
* *[[Vinca ispartensis]]*  – Turecko.
* *[[Vinca major]]*  – Európa až Kaukaz.
* *[[Vinca minor]]*  – Európa až Kaukaz.
* *[[Vinca soneri]]*  – Turecko.

## Referencie

## Iné projekty

Kategória:Flóra na Slovensku
Kategória:Zimozeleňovité

Kategória:Trvalé rastliny
Kategória:Polokry
Kategória:Rastliny s modrými kvetmi
Clop

náhľad|Príklad clopu – pôvodná postava v sexuálno-sugestívnej póze
**Clop** je pornografický alebo erotický fan art, fanfikcia, fanfilm, fan game alebo iné fanúšikovské dielo založené na animovaných seriáloch *[[My Little Pony: Priateľstvo je magické]]* a *[[My Little Pony: Equestria Girls]]* a následných generáciách uvedenej franšízy. Prvýkrát sa slovo objavilo v roku 2010, veľmi krátko po prvom odvysielaní seriálu.

## Etymológia
Samotné slovo „clop“ je kalambúr alebo slovná hračka, založená na slangovom slove „fap“. Toto slovo sa tiež používa ako sloveso na opis masturbácie, ako aj slová „clopping“. Ďalšími súvisiacimi pojmami sú **clopfic** (pre erotickú literatúru/slash, ktorá sa zameriava na postavy seriálu *My Little Pony*) a **clopper** (pre osobu, ktorú upokojuje toto umenie).

## História
Erotický fan art inšpirovaný seriálom *My Little Pony*, ako podkategória brony fandomu, furry fandomu alebo oboch, sa prvýkrát objavil na internete v roku 2012. Väčšina fanfikčných príbehov sa zameriava skôr na romantický vzťah medzi postavami než na sexuálne vzrušenie. Táto téma si získala pozornosť akademikov. Niektorých fanúšikov pohoršuje slovo „clopping“ (masturbáciu nad clopom). Na druhej strane, denník *[[The Guardian]]* informoval, že v rámci brony fandomu na webstránke 4chan bol sex so skutočnou osobou vnímaný ako negatívny a necloppovanie bolo vnímané ako forma pokrytectva. Najobľúbenejšou postavou pornografie, ktorá súvisi s *My Little Pony*, je Rainbow Dash, nasledujú Rarity a Pinkie Pie.

## Demografia a geografia
Podľa interných štúdií 19,05 % bronies vykonáva clopping, ale predpokladá sa, že skutočný podiel je ešte vyšší. Ďalšia štúdia spoločnosti Pornhub z roku 2015 ukázala, že väčšina účastníkov sú mileniáli vo veku 16 až 24 rokov a že muži majú o 37 % vyššiu pravdepodobnosť vyhľadávania pornografie súvisiacej s *My Little Pony* ako ženy.

Zatiaľ čo väčšina fanúšikov seriálu *My Little Pony* sa nachádza v Spojených štátoch a Spojenom kráľovstve, väčšina pornografie súvisiacej s seriálom *My Little Pony* sa pozerá v slovanskej Európe, pričom štyrmi najčastejším krajinami sú Bielorusko, Rusko, Ukrajina a Česko.

## Reakcie
Novinárka *[[The Baltimore Sun]]* Gianna Decarlová odsúdila erotické umenie ako jeden z problémov fanúšikov seriálu *My Little Pony* s tým, že sa stalo „nezastaviteľnou silou sexuálnej deviácie“ a že „ani jednoduché vyhľadávanie na Googli nie je bezpečné“. EJ Dickson z *Daily Dot* napísal, že znalci erotického umenia sú „čiernymi ovcami v komunite“, t. j. zvyšok brony fandomu sa obáva, že clopperi by poškodili povesť celého fandomu.

## Referencie

## Pozri aj
* Pravidlo 34
* kreslená pornografia
* yiff
* fiktofília

## Externé odkazy
* *[https://pokehidden.archive.hexstream.net/banned_from_equestria_daily.html Banned from Equestria (Daily)]*

## Zdroj

Kategória:Internetový slang
Kategória:Internetové mémy
Kategória:Fiktívne postavy
Kategória:Pornografia
Kategória:Fandom
Kategória:Neologizmy
Cool Whip

náhľad|Logo Cool Whip
[náhľad|[Pumpkin pie zdobený kopčekom Cool Whip]]

**Cool Whip** je americká značka náhrady šľahačky, ktorú vyrába spoločnosť Kraft Heinz. V Severnej Amerike sa používa ako zdobenie na dezerty a v niektorých receptoch na nepečené koláče ako polotovar alebo prísada, ktorá nevyžaduje fyzické šľahanie a dokáže si zachovať svoju textúru bez toho, aby sa časom roztopila.

Cool Whip sa predáva mrazený a pred použitím sa musí rozmraziť. Zmrazený má dlhšiu trvanlivosť ako smotana. Na druhej strane, nemá rovnakú chuť ani textúru ako šľahačka a stojí takmer o 50 % viac za uncu. Pôvodne sa predával ako „nemliečny výrobok“, napriek tomu, že obsahoval mliečnu bielkovinu kazeín; teraz však obsahuje aj odstredené mlieko.

## História
V roku 1966 ho uviedla na trh divízia Birds Eye spoločnosti General Foods, ktorá je teraz súčasťou spoločnosti Kraft Heinz. Do dvoch rokov od uvedenia na trh sa stal najväčším a najziskovejším produktom v rade produktov Birds Eye. Cool Whip je teraz najkonzumovanejšou značkou náhrady šľahačky v Spojených štátoch.

Cool Whip vytvoril v roku 1966 potravinový vedec William A. Mitchell. Kľúčovou výhodou jeho vynálezu bolo, že produkt sa dal distribuovať zmrazený.

Cool Whip sa pre americký a kanadský trh vyrába v dedine Avon, v štáte New York. Predáva sa mrazená v osemuncových (226-gramových) a väčších plastových nádobách a pred podávaním sa uchováva v chladničke. Každá deväťgramová porcia obsahuje 25 kcal (105 kJ) energie, z čoho 1,5 gramu alebo 15 kcal (63 kJ) pochádza z tuku.

Ponúkanými variáciami sú Original, Extra Creamy, Light, Free (fat-free), a Sugar-Free (vyrobená s NutraSweet). V Kanade je odtučnená variácia označovaná ako Ultra-low Fat. Medzi sezónne príchute patrí francúzska vanilka, čokoláda a sladká škorica, všetky uvedené na trh v roku 2011; jahoda a mäta pieporná boli uvedené na trh v roku 2016; a tvarohový koláč, uvedený na trh v roku 2017.

Cool Whip zostáva najobľúbenejšou značkou náhrady šľahačky v Spojených štátoch. Reddi-wip (šľahačka v aerosólovej nádobe) na druhom mieste. Dream Whip je ďalšia značka dezertnej náhrady šľahačky, ale predáva sa ako prášok.

## Zloženie
Cool Whip Original je vyrobený z vody, hydrogenovaného rastlinného oleja (vrátane kokosového a palmového oleja), kukuričného sirupu s vysokým obsahom fruktózy, kukuričného sirupu, odstredeného mlieka, light smotany (menej ako 2 %), kazeinátu sodného, prírodných a umelých aróm, xantánovej a guarovej gumy, polysorbátu 60, sorbitanmonostearátu, polyfosfátu sodného a betakaroténu (ako farbiva). Cool Whip je dostupný v aerosólovej nádobe s použitím oxidu dusného ako hnacieho plynu.

Od svojho uvedenia na trh bol Cool Whip označovaný a propagovaný ako nemliečny výrobok, ale od roku 2018 obsahuje odstredené mlieko a kazeinát sodný, derivát mlieka. Ešte pred zavedením odstredeného mlieka bol Cool Whip klasifikovaný v židovských tradíciách stravovania ako mliečny výrobok kvôli kazeinátu sodnému.

## Referencie

## Externé odkazy
* 

## Zdroj

Kategória:Potraviny
Kategória:Dezerty
SPHEREx

**SPHEREx** (*Spectro-Photometer for the History of the Universe, Epoch of Reionization and Ices Explorer*) je americké infračervené kozmické observatórium, ktoré má poskytnúť spektrálny prieskum celej oblohy. Počas plánovanej dvojročnej misie bude observatórium SPHEREx zhromažďovať údaje o viac ako 450 miliónoch galaxií spolu s viac ako 100 miliónmi hviezd v Mliečnej ceste s cieľom preskúmať pôvod vesmíru.

Ďalekohľad vyniesla do vesmíru 12. marca 2025 raketa Falcon 9 Block 5, ktorá odštartovala z Vandenbergovej základne vesmírnych síl v americkom štáte Kalifornia.

## Popis
Ďalekohľad má rozmery 2,6 x 3,2 x 3,2 metra a hmotnosť 502 kg. Je vybavený solárnym panelom s rozmermi 2,67 x 1,02 metra a elektrickým výkonom približne 750 W.. Ďalekohľad sa skladá z troch zrkadiel s efektívnym priemerom 20 cm a zorným poľom 11° x 3,5°. SPHEREx meria v blízkej infračervenej oblasti (NIR) s priestorovým rozlíšením približne 6 oblúkových sekúnd pri najkratších vlnových dĺžkach. Zariadenie nemá aktívny chladiaci systém a na udržanie optimálnych prevádzkových teplôt používa SPHEREx pasívne chladenie, ktoré odvádza prebytočné teplo späť do vesmíru.

SPHEREx pracuje na heliosynchrónnej nízkej obežnej dráhe Zeme (LEO) vo výške 700 km, čo ponúka homogenitu osvetlenia pri pozorovaní oblohy. Je vybavený pokročilým systémom riadenia orientácie (ACS), ktorý umožňuje presné nasmerovanie ďalekohľadu počas prieskumu.

## Misia
SPHEREx bude počas plánovanej dvojročnej misie skúmať oblohu v optickom aj blízkom infračervenom svetle, ktoré síce nie je viditeľné ľudským okom, ale slúži ako silný nástroj na zodpovedanie kozmických otázok. Astronómovia využijú misiu na zhromaždenie údajov o viac ako 450 miliónoch galaxií, ako aj o viac ako 100 miliónoch hviezd v našej Mliečnej dráhe.

SPHEREx bude skúmať stovky miliónov galaxií blízkych, ale aj vzdialených, ktorých svetlu trvalo 10 miliárd rokov, kým dosiahlo Zem. V Mliečnej dráhe bude misia hľadať vodu a organické molekuly – nevyhnutné pre život, ako ho poznáme – v hviezdnych škôlkach, oblastiach, kde sa hviezdy rodia z plynu a prachu, ako aj v diskoch okolo hviezd, kde by sa mohli formovať nové planéty.

Každých šesť mesiacov bude SPHEREx skúmať celú oblohu pomocou technológií adaptovaných zo satelitov Zeme a medziplanetárnych kozmických sond. Misia vytvorí mapu celej oblohy v 102 ultraúzkych pásmach infračervených vlnových dĺžok, čo výrazne prevyšuje spektrálne rozlíšenie predchádzajúcich máp celej oblohy. Počas svojej 25-mesačnej plánovanej misie má SPHEREx vytvoriť štyri kompletné mapy oblohy. Taktiež identifikuje ciele pre podrobnejšie štúdium existujúcimi aj ​​budúcimi misiami, ako je napríklad vesmírny ďalekohľad Jamesa Webba alebo Nancy Grace Roman Space Telescope.

Výskum vedie Dr. Jamie Bock, hlavný výskumník SPHEREx.

## Referencie

## Iné projekty

## Externé odkazy
* SHEREx na webe NASA Science 
* SHEREx na webe California Institute of Technology 
* 
* 
* Elementy dráhy SHEREx vo formáte TLE na webe CelesTrak
* On-line tracking pomocou satview.org

Kategória:Kozmické observatóriá
Kategória:Infračervené teleskopy
Kategória:Program Explorer
Kategória:Kozmonautika v 2025
Kategória:Prebiehajúce misie
Zoznam osôb popravených z politických dôvodov v komunistickom Československu

Toto je **zoznam osôb popravených z politických dôvodov v komunistickom Československu**. Obsahuje údaje ku všetkým 266 popraveným komunistickou justíciou.

__TOC__

 
## Poznámky


## Referencie

## Pozri aj
* Politické procesy na Slovensku
* Operácia Splinter Factor (19491952)
* Proces so skupinou Milady Horákovej (máj, jún 1950)
* Proces proti titovským špiónom a rozvratníkom v Československu (september 1950)
* Proces s vedením protištátneho sprisahaneckého centra na čele s Rudolfom Slánským (november 1952)
* Proces s rozvratnou skupinou buržoáznych nacionalistov na Slovensku (apríl 1954)
* Barákova komisia (19551957)
* Kolderova komisia (19621963)
* Barnabitská komisia (1963)
* Pillerova komisia (19681969)

## Externé odkazy
* Popravení z politických důvodů v komunistickém Československu – zoznam osôb na webe Ústavu pro studium totalitních režimů
* Popravení z politických důvodů v komunistickém Československu – popis publikácie a rozhovory na webe Ústavu pro studium totalitních režimů

Kategória:Dejiny Česko-Slovenska
Kategória:Dejiny Slovenska
Kategória:Dejiny práva
Kategória:Komunizmus na Slovensku
Kategória:Politické procesy v komunistickom Česko-Slovensku
Kategória:Súdne procesy
Popravení z politických dôvodov v komunistickom Československu
Popravení z politických dôvodov v komunistickom Československu
Sport 5

**Sport 5** bol český športový kanál, ktorý začal vysielať 2. mája 2008 so zameraním na automobilový šport a automobilizmus. Od 1. septembra 2013 stanica rozšírila svoj program aj o ďalšie športy, zostrihy, priame prenosy z rôznych akcií a voľnočasové aktivity. Vysielanie dopĺňali tematické magazíny.

Kanál získal licenciu 11. marca 2008.

Stanica bola dostupná zadarmo v celoplošnom DVB-T2 Multiplexe 24, alebo v rámci platenej ponuky na satelite (u operátora Skylink), cez kábel a pri internetových televíznych službách.

Dňa 17. januára 2022 stanica prvýkrát prerušila vysielanie. Namiesto bežného programu vysielala dva dni tzv. Slow TV formát dodaný nórskou televíziou NRK. Vo vysielaní sa teda v slučke vysielali zábery plávajúcej lode alebo idúceho vlaku. Po dvoch dňoch stanica opäť obnovila vysielanie, jej program však vyplňovali iba reprízy.

Dňa 13. júla 2023 v poludňajších hodinách došlo k ukončeniu vysielania zásekom teleshoppingového bloku. O mesiac neskôr rozhodol majiteľ spoločnosti (Antonín Charouz), ktorá televíziu prevádzkovala o jej likvidácii. V januári 2024 bola stanici definitívne odobratá licencia na vysielanie.

## Referencie

Kategória:Televízne stanice v Česku
Tromboxán

vpravo|bezrámu
**Tromboxán** (skr. **TX**) je eikozanoid podskupiny prostanoidov, ktorý je charakteristický šesťčlenným heterocyklom s kyslíkom ako heteroatómom. Ide o tetrahydropyránový cyklus nazývaný aj oxán. Názov tromboxánov je odvodený od trombocytov, krvných doštičiek, kde sú tvorené a vyvolávajú vazokonstrikciu a agregáciu krvných doštičiek. Majú význam v podpore zrážanlivosti krvi. Antagonisticky proti tromoxánom pôsobia prostacyklíny, ktoré sú produkované cievnou stenou a blokujú agregáciu krvných doštičiek. 

Tromboxány vznikajú cyklooxygenázovou dráhou. Z arachidonátu vznikne účinkom cyklooxygenázy endoperoxid a hydroperoxid prostaglandín G<sub>2</sub> (PGG2), ktorý je redukovaný peroxidázou na prostaglandín H2 (PGH2), ktorý nesie endoperoxidovú skupinu, ale hydroperoxidová funkčná skupina bola zredukovaná na hydroxylovú skupinu. Tromboxánsyntáza katalyzuje premenu prostaglandínu H2 (PGH2) na tromboxán A2 (TXA2), pričom endoperoxidovú zoskupenie  prostaglandínu H2 izomerizuje na oxetánový kruh a pyránový kruh, pričom vzájomná poloha atómov kyslíka je taká, že sa jedná o acetál. Endoperoxidová skupina teda izomerizuje na acetálovú skupinu. Zaujímavosťou je vznik napätého štvorčlenného kruhu oxetánu prostaglandínu H2 (PGH2) na prostaglandínu H2 (PGH2) je otváraním napätého oxetánového kruhu hydratačnou nukleofilnou substitúciou.

## Referencie

## Pozri aj
* Prostanoid
* Prostacyklín
* Prostaglandín
* Leukotrién
* Cyklooxygenáza
* Tromboxánsyntáza

Kategória:Lipidy
Kyselina 3-ketoizokaprónová

**Kyselina 3-ketoizokaprónová** alebo **kyselina** **β-ketoizokaprónová** je intermediát v metabolizme leucínu. Jej konjugovanou zásadou je **3-ketoizokapronát** alebo **β-ketoizokapronát.**

## Metabolizmus
3-ketoizokapronát vzniká z β-leucínu pôsobením leucín-2,3-aminomutázy: 

: β-leucín → 3-ketoizokapronát

Zvyšok metabolizmu 3-ketoizokapronátu nie je dobre charakterizovaný a reakcie katalyzujú neznáme enzýmy. Najprv sa premieňa na 3-ketoizokapronyl-CoA, ktorý sa potom štiepi na izobutyryl-CoA a acetyl-CoA.

## Referencie

## Zdroj

Kategória:Ketokyseliny